Okresná prokuratúra Zvolen 
Trhová 1, 960 19 Zvolen 1

Sp. zn. : 2 Pv 715/11/6611	Zvolen, 16.8.2013
EEČ : 2-51-130-2013

U Z N E S E N I E

Trestná vec:	obvinený XXXXX  
Prečin:	Nepovolená výroba liehu podľa § 253 odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Zvolen zo dňa XXXXX, spisová značka 2 Pv 715/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa XXXXX, spisová značka 2 Pv 715/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry vo Zvolene uznesením sp.zn. 2 Pv 715/11 zo d¨ľa 06.02.2012 podľa § 216 ods. 1 písm. a/, b/, c/ Tr. poriadku podmienečne zastavila trestné stíhanie vedené povereným príslušníkom Kriminálneho úradu finančnej správy Bratislava pod sp.zn. CKÚ-245/5008-SV-2011 pre prečin nepovolenej výroby liehu podľa § 253 ods. 2 Tr. zákona proti obvinenému XXXXX, nar. XXXXX vo XXXXX, trvale bytom XXXXX.

	Trestné stíhanie bolo podmienečne zastavené na tom skutkovom základe, že obvinený XXXXX od presne nezistenej doby, približne 20 rokov, najneskôr do d¨ľa 21.11.2011 v Stožku, okres Detva, v priestoroch patriacich k rodinnému domu nachádzajúcemu sa na adrese XXXXX, neoprávnene prechovával zariadenie na výrobu liehu pozostávajúce zo 100 l medeného kotla, ktorý bol osadený v murovanej peci, medeného vrchnáka, ktorý je medenou rúrkou spojený s chladičom, dvoch odkaľovačov a chladiča pozostávajúceho z 200 l plechového sudu, v ktorom sa nachádzajú stočené dve špirálovité medené rúrky.

	Prokurátorka podľa § 216 ods. 2 Tr. poriadku určila obvinenému XXXXX skúšobnú dobu v trvaní 12 mesiacov. Rozhodnutie nadobudlo právoplatnosť d¨ľa 17.02.2012.

	Podľa § 217 ods. l Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Prokurátorka vyžiadala po uplynutí skúšobnej doby správy na obvineného z miesta bydliska od Obce Stožok, z Obvodného úradu vo Zvolene, odbor všeobecnej vnútornej správy, a taktiež zabezpečila vnútornú lustráciu GP SR a vyžiadala odpis z registra trestov. 

Z uvedených podkladov bolo zistené, že obvinený XXXXX v skúšobnej dobe nebol právoplatne uznaný vinným zo spáchania trestného činu a nebolo voči nemu vedené trestné konanie, a teda je možné konštatovať, že viedol riadny život občana SR.

	S poukazom na uvedené skutočnosti som rozhodla tak, ako je uvedené vo výrokovej časti tohto uznesenia, nakoľko boli splnené podmienky vyslovenia osvedčenia v zmysle § 217 ods. l Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Balážová
prokurátorka